Segons han informat fonts municipals, els cinc vehicles van ser retirats uns vint minuts després d'haver-se produït la col·lisió, quan les retencions ja havien arribat a fer una cua de quatre quilòmetres de longitud. La circulació en el punt on es va produir el xoc es va reprendre poc abans de les vuit, però els efectes es van prolongar encara fins més enllà de les nou del matí.